stanford-oval/wikipedia huggingface dataset:
Koei-Kan
Alkuperä

Eizo Onishi perusti Koei-Kanin 1952 ja varsinaisesti ensimmäinen Dojo perustettiin 2. huhtikuuta 1954 Kanagawan prefektuurissa. Onishi oli harjoitellut okinawalaista karatea Kanken Toyaman ja Juhatsu Kiyodan opeissa. Hän harjoitteli myös kiinalaisia kamppailulajeja muun muassa Koichi Kyon opissa. Onishilla oli myös taustaa muista japanilaisista kamppailulajeista, kuten judosta, kendosta ja jodosta.
Korop

| Korop (Короп) |
| --- | --- |
 lippu:  vaakuna
 Tšernihivin alue Ukrainassa, alla kaupungin sijainti alueella
 Korop
 Koordinaatit: 51.5671°N, 32.9521°E 
Valtio:  Ukraina
Alue:  Tšernihivin alue
Piiri:  Novhorod-Siverskyin piiri
Väkiluku (2021):  5 071
Aikavyöhyke:  UTC+2
 – Kesäaika:  UTC+3
Postinumero:  16200
Suuntanumero(t):  +380 4656
Infobox OKVirheellinen NIMI-arvo: 
Korop (ukr. Короп) on kaupunkityyppinen taajama Ukrainan Tšernihivin alueella. Korop on osa Novhorod-Siverskyin piiriä. Vuoden 2021 alussa Koropin taajamassa arvioitiin asuvan 5 071 henkeä.
Historia

Korop mainitaan kronikoissa ensimmäisen kerran vuonna 1153. Kasakkahetmanaatin aikana kaupunki oli Nižynin rykmentin aluetta ja hetmanaatin tykistön sijoituspaikka. Hetmanaatin hajottua kaupungista tuli Venäjän keisarikunnan osa.
Kuvagalleria

Koropin kirkko (1894)
Koropin synagoga
Koror (osavaltio)

| Koror |
| --- | --- |
 Iwayamanlahti Kororissa
 Lippu
 Osavaltion sijainti Palaussa
Valtio:  Palau
Pinta-ala:  65 km²
Väkiluku (2015):  11 723
 – väestötiheys:  180,4 as./km²
Lyhenteet:  
 – ISO 3166:  PW-150
Koror on yksi Palaun 16 osavaltiosta. Se koostuu useista saarista, joista tärkeimmät ovat Koror, Ngerekebesang ja Malakal. Sen pinta-ala on 65 neliökilometriä ja siellä on 11 723 asukasta (vuonna 2015), joten se on Palaun osavaltioista ylivoimaisesti väkirikkain.
Osavaltiossa sijaitsee Palaun suurin asutuskeskus Koror, jossa on noin 10 000 asukasta. Valtion hallintorakennukset sijaitsivat siellä vuoteen 2006 saakka, kunnes ne siirrettiin Ngerulmudiin.
Kuvia

Kororin rannikkoa
Kororin–Babeldaobin silta yhdistää Kororin ja Babeldaobin saaret
Aiheesta muualla

Kuvia tai muita tiedostoja aiheesta Koror (osavaltio) Wikimedia Commonsissa
Palaun osavaltiot
Aimeliik | Airai | Angaur | Hatohobei | Kayangel | Koror | Melekeok | Ngaraard | Ngarchelong | Ngardmau | Ngaremlengui | Ngatpang | Ngchesar | Ngiwal | Peleliu | Sonsorol
Kitkerät Neitsyet

| Kitkerät Neitsyet> Tiedot |
| --- | --- |
Toiminnassa:  1997–
Tyylilaji:  laulelma, jazz
Kotipaikka:  Helsinki, Suomi
Laulukieli:  suomi
Jäsenet:  Vappu Rossi, laulu   Eveliina Allonen, laulu   Leena Liimatainen, laulu   Ruth Pilhjerta, laulu   Kai Herdin, basso   Antti Mattila, piano   Markus Vaalgamaa, kitara   Juha Nurmi, saksofoni   Antti Martikainen, rummut   Liisa Onninen, perkussiot  
Entiset jäsenet:  Tuomas Pekkala, rummut (2000–2005)  Perza Palomäki, perkussiot (1996–2000)  Katariina Holma, laulu (1996–2000)  Anna Asunta, laulu (2000–2009) 
Levy-yhtiö:  Bitter Records, 2005–   Rockadillo, 2003  
Aiheesta muualla
Kotisivut
Infobox OKNimi-testi OK: 
Kitkerät Neitsyet on suomalainen kabareemusiikkiyhtye, jonka ominaispiirteisiin kuuluvat satiiriset, yhteiskunnallisesti kantaa ottavat sanoitukset. Yhtye on julkaissut neljä pitkää albumia, vuosina 2003, 2005, 2012 ja 2017.
Kymmenestä muusikosta koostuvaa yhtyettä luotsaa kuvataiteilija Vappu Rossi, joka sanoittaa kappaleet. Sävellyksiä tekevät Rossin lisäksi muun muassa Kai Herdin ja Antti Mattila. Kokoonpano tunnetaan eritoten itseironisesta otteestaan, harkituista riimeistään sekä live-esiintymisiin kuuluvista koreografioistaan. Sanoituksien  teemoja ovat sosiaalinen oikeudenmukaisuus, tasa-arvo ja suvaitsevaisuus. Yhtyeen levyillä on mukana myös vierailevia muusikoita, kuten trumpetisti Verneri Pohjola, perkussionisti Petri Rantala, tuubisti Hannu Oskala, viulisti Paula Susitaival sekä amerikkaissyntyinen säveltäjä Alex Freeman.
Yhtyeen jäsenet ovat alun perin kotoisin eri puolilta Suomea. Kaikki asuvat nykyisin pääkaupunkiseudulla. Siviiliammattien kirjo on yhtyeessä runsas, tv-tuottajasta ranskanopettajaan.
Historia

Kitkerät Neitsyet syntyi syksyn 1996 ja kevään 1997 välisenä aikana. Ensimmäinen virallinen esiintyminen yhtyeellä oli vappuna 1998 Yo-talolla Tampereella. Maaliskuussa 2001 myös tasavallan presidentti Tarja Halonen kävi kuuntelemassa yhtyettä, näin aiemmin tuntematon ryhmä pääsi uutislähetyksiin ja sanomalehtiin.
Tammikuussa 2003 yhtyeen ensimmäinen musiikkivideo ilmestyi ”Hei poika” -nimisestä kappaleesta. Pete Veijalaisen ohjaama video sai näkyvyyttä muun muassa Levyraadin voiton ja Muuvi-musiikkivideokilpailun finaalin kautta. Vuosina 2003 ja 2004 yhtye keikkaili erittäin aktiivisesti. Tahti hidastui 2005 jälkeen yhtyeen jäsenten äitiys- ja isyyslomien takia, myöhemmin jäsenten työkiireiden vuoksi. Nykyään Kitkerät Neitsyet esiintyy livenä harvoin, yleensä isompi konsertti on noin kerran vuodessa. Konserttispesiaaleissa on nähty runsaasti vierailevia esiintyjiä kuten viittomakielen tulkkeja, tanssijoita ja lisävaskipuhaltimia. Myös nykyään Fork-lauluyhtyeessä vaikuttava Kitkerien entinen laulaja Anna Asunta lauloi yllätysesiintyjänä yhtyeen 20-vuotisjuhlakonsertissa Sellosalissa syyskuussa 2017.
Kitkerät Neitsyet on julkaissut neljä albumia. Yhtyeen ensimmäisen albumin, Paras pysyä kotona, julkaisi Rockadillo-levy-yhtiö 8. huhtikuuta 2003. Toinen albumi Todellisen menestyksen salaisuus julkaistiin oman Bitter Records -levymerkin kautta 16. lokakuuta 2005. Kolmas albumi En vielä tahtoisi nöyrtyä ilmestyi 16. tammikuuta 2012. Neljäs albumi Tulee akanasta jyvä ilmestyi 14. kesäkuuta 2017. Kaikkien albumien levynjulkaisukeikat on järjestetty Helsingin Tavastia-klubilla.
Kokoonpano

Vappu Rossi (s. 1976 Joensuu) – laulu
Ruth Pilhjerta (s. 1967) – laulu
Eveliina Allonen (s. 1973 Lahti) – laulu
Leena Liimatainen (s. 1970) – laulu
Kai Herdin (s. 1968 Helsinki) – basso
Juha Nurmi (s. 1973 Forssa) – saksofoni
Antti Mattila (s. 1980 Helsinki) – piano
Markus Vaalgamaa (s. 1973 Helsinki) – kitara
Antti Martikainen (s. 1971 Kiuruvesi) – rummut
Liisa Onninen (s. 1987 Ikaalinen) – perkussiot
Julkaisut

Paras pysyä kotona (2003,  Rockadillo)
Todellisen menestyksen salaisuus (2005,  Bitter Records)
En vielä tahtoisi nöyrtyä (2012,  Bitter Records)
Tulee akanasta jyvä  (2017, Bitter Records)
Aiheesta muualla

Yhtyeen viralliset sivut.
7-Eleven

| 7-Eleven |
| --- | --- |

Perustettu:  15. toukokuuta 1940 San Bernardino, Kalifornia
Kotipaikka:  Tokio, Japani
Toimiala:  päivittäistavaroiden vähittäismyynti
Kotisivu:  www.7-eleven.com
Infobox OKVirheellinen NIMI-arvo: 
7-Eleven on maailmanlaajuinen elintarvikekauppaketju. Se on japanilaisen Seven & I Holdings Co.:n tytäryhtiö. Ketjun kauppoja on 18 maassa, ja sen suurimmat markkina-alueet ovat Japani, Yhdysvallat, Taiwan ja Thaimaa. Se on ollut vuodesta 2007 suurin ketjumyymälä, ja sillä on 1 000 toimipistettä enemmän kuin McDonald'silla.[lähde? ]
Seattlessa sijaitseva 7-Eleven-kauppa, Simpsoneista tutuksi Kwik-E-Martiksi muutettuna.
7-Eleven-myymälöitä on Pohjoismaista Tanskassa, Ruotsissa ja Norjassa. 7-Eleven-ketjun brändin Pohjoismaissa omistaa norjalainen Reitan Convenience, joka on vuodesta 2012 omistanut myös suomalaisen R-kioski-ketjun.
Aiheesta muualla

Kuvia tai muita tiedostoja aiheesta 7-Eleven Wikimedia Commonsissa
Kotisivut (englanniksi)
Kivesveto Go Go

| Kivesveto Go Go> Tiedot |
| --- | --- |
Toiminnassa:  2007–
Tyylilaji:  punk rock
Kotipaikka:  Kouvola
Jäsenet:  Samu Laine, laulu & kitara  Tuomo Mannonen, kitara  Mikko Kärkkäinen  Make Kouvola 
Levy-yhtiö:  Rock ’n’ Roll Bullshit (2013–) Ratbite Records (2013–)
Aiheesta muualla
Kotisivut
Infobox OKNimi-testi OK: 
Kivesveto Go Go on kouvolalainen vuonna 2007 perustettu punkyhtye. Sen jäsenet ovat vaikuttaneet myös yhtyeissä Lasten hautausmaa sekä A. Takalo & Takavalot. Yhtyeen musiikki käsittelee vaikeita asioita huumorin keinoin, mutta myös vakavalla otteella. Yhtyettä on kutsuttu mediassa myös nimellä Kivarit. Sen nimi tulee Laineen tuttavaa vaivanneesta sairaustilasta torsio testis.
Yhtyeen ensimmäinen julkaisu oli toisen kouvolalaisen punkyhtye Kakka-hätä 77:n kanssa vuonna 2008 julkaistu yhtyeiden nimiä kantava split-albumi. Vuonna 2009 julkaistiin EP:t Saatana kutsuu minua sekä Tuplaseiska. Tammikuussa 2013 julkaistiin 7" EP Mieti elämääs I, ja myöhemmin samana vuonna ilmestyi Mieti elämääs II, joiden kansikuvat on mukailtu Guns N’ Rosesin Use Your Illusion I ja Use Your Illusion II -albumeista. Yhtye julkaisti esikoisalbuminsa Tutti Frutti kesäkuussa 2014, ja sen julkaisemiskeikka järjestettiin Tavastia-klubilla 4. heinäkuuta. Tuorein julkaisu, EP Vesipäät julkaistiin 10. helmikuuta 2016.
Vuonna 2017 yhtye juhli kymmenvuotista taivaltaan, minkä kunniaksi yhtyeen oli tarkoitus julkaista kaksi äänitettä kevään aikana. Albumeista järjestyksessään ensimmäiseltä julkaistiin tammikuussa kappale ”Veijo”. Lopulta EP-levy Nopeempi ku Veijo julkaistiin heinäkuussa 2017.
Jäsenet

Samu Laine – laulu, kitara
Tuomo Mannonen
Mikko Kärkkäinen
Make Kouvola
Diskografia > Studioalbumit

Tutti Frutti (2014)
Diskografia > EP:t

Tuplaseiska (2009)
Saatana kutsuu minua (2009)
Mieti elämääs I (2013)
Mieti elämääs II (2013)
Vesipäät (2016)
Nopeempi ku Veijo (2017)
Ei Kiinnosta Metriäkään (2020)
Diskografia > Split-albumit

Kakka-hätä 77 / Kivesveto Go Go (2008)
Aiheesta muualla

Kivesveto Go Go Myspacessa (englanniksi)
Facebook
Discogs
Kivessyöpä

| Kivessyöpä |
| --- | --- |
 Kiveksen seminooma.
5-vuotisennuste:  84 %
Ensioireet:  kiveksen suureneminen, veri spermassa, muhkura kiveksessä
Tärkein hoitomuoto:  leikkaus
Uusia tapauksia Suomessa vuosittain:  alle 100
Alkuvaiheen tutkimuksia:  kivesten tunnustelu
Kivessyövän alkava vaihe
Kivessyöpä on syöpä, joka kehittyy kivekseen.
Esiintyvyys

Kivessyöpä on 20–34-vuotiaiden miesten yleisin syöpä. Kivessyöpään sairastuneiden määrä on viisinkertaistunut Suomessa vuodesta 1980, jolloin uusia kivessyöpiä todettiin vain 33 potilaalla. Kivessyövän yleistyminen on kiihtynyt etenkin 2010-luvun aikana, sillä syöpälöydökset olivat lisääntyneet vain alle 70 prosenttia vuoteen 2009 mennessä. Kivessyövän yleistymisen syyt eivät ole selvillä.
Kivessyövän esiintyvyys on suurin Tanskassa, jossa se on noin neljä kertaa yleisempää kuin Suomessa. Kivessyöpää esiintyy enemmän valkoisessa väestössä; Aasiassa ja Afrikassa se on harvinaista.
Kivessyöpä voi ilmetä seminoomana tai muuna sukusolukasvaimena, ”ei-seminoomana”. Ei-seminoomaiseen kivessyöpään sairastuneet ovat keskimäärin jonkin verran nuorempia kuin seminoomiin sairastuneet.
Kiveksessä voi olla myös muun syövän etäpesäke, mutta tällaisia tapauksia on kuvattu äärimmäisen harvoja. Noin joka kolmannessa tällaisessa tapauksessa alkuperäinen syöpäkasvain on ollut eturauhasen adenokarsinooma.
Riskitekijät

Kivessyöpään sairastumisen riskiä kasvattaa piilokiveksisyys. Myös raskaana olevan äidin tupakoinnilla on yhteyttä sairastumisriskiin. Miehellä, jonka isä tai veli on sairastanut kivessyövän, on huomattavasti muita korkeampi riski sairastua itsekin kivessyöpään. Myös murrosiän tavallista aiemman alkamisen on arveltu nostavan riskiä. Vuonna 2004 ruotsalainen Petterssonin tutkijaryhmä osoitti, että äidin tupakointi ja pojan kivessyöpä kytkeytyvät tiukasti yhteen.
Yhdysvaltalaisen tutkimuksen mukaan ei-seminoomaan sairastumisen vaara on lähes kaksinkertainen niillä, jotka polttavat kannabista viikoittain tai ovat käyttäneet sitä säännöllisesti murrosiästä.
Oireet ja kivesten tutkiminen

Kivessyövän yleisin ensioire on toisen kiveksen suureneminen (ilmenee myös kiveskohjussa). Kiveksessä voi olla kyhmy, tai kives voi kovettua. Usein kivessyöpään liittyy myös veren esiintyminen siemennesteessä. Yksi kivessyövän oireista on kiveskipu, vaikka kivessyöpä voi usein olla myös kivuton.
Koska varhain havaitun kivessyövän hoitoennuste on erinomainen, on erityisen tärkeää kivesten säännöllinen tutkiminen omatoimisesti, jolloin muutokset on helppo havaita. Kivekset olisi syytä tutkia kuukausittain murrosiän jälkeen. Terve kives on kimmoisa, symmetrinen ja pinnaltaan sileä, mutta kiveksen päällä ja takana sijaitseva lisäkives on syytä tunnistaa normaaliksi rakenteeksi.
Hoito ja ennuste

Sairastunut kives poistetaan (orkiektomia tai orkidektomia). Jos toinen kives on terve, mies useimmiten säilyttää hedelmällisyytensä. Tarvittaessa annetaan joko kemoterapiaa tai sädehoitoa tai molempia etäpesäkkeiden tuhoamiseksi tai niiden ehkäisemiseksi.
Jos kivessyöpä on levinnyt, viiden vuoden kuluttua toteamisesta elossa on noin 80 % potilaista. Jos kivessyöpä ei ole levinnyt, on ennuste lähes 100 %. Kivessyöpä tosin lisää miehen riskiä sairastua elämänsä aikana johonkin muuhun syöpätautiin. Riski on entistä suurempi, jos tauti on sairastettu kovin nuorena. Alle viidellä prosentilla kivessyöpäpotilaista syöpä kehittyy myös toiseen kivekseen. Ennuste on aina yksilöllinen, mutta arvioidusti keskimäärin peräti yli 95 %:ssa todetuista tapauksista tauti on vielä hoidettavissa. Myös Suomen Syöpäjärjestöjen mukaan sairauteen liittyvä kuolleisuus menee alle kymmenen prosenttia.
Kivessyöpäkuolleisuus on varsin vähäinen: esimerkiksi vuonna 2003 Suomessa siihen menehtyi vain kahdeksan miestä.
Aiheesta muualla

Syöpäjärjestöt: Kivessyöpä, Kaikki syövästä
Testicular Cancer Information & Support (englanniksi)
Kivessyöpä cancer.orgissa (Arkistoitu – Internet Archive) (englanniksi)
Kivessyövästä Terveyskirjaston sivuilla
Adam Campbell

| Adam Campbell> Henkilötiedot |
| --- | --- |
Koko nimi:  Adam Jones
Syntynyt: 7. marraskuuta 1980 (ikä 43) Bath,  Iso-Britannia
Näyttelijä
Merkittävät roolit:  Peter Pervertski  (Epic Movie) Cal Vandeusen (Harper’s Island)
Aiheesta muualla
IMDb 
Elonet
Adam Campbell (alun perin Adam Jones; s. 7. marraskuuta 1980 Bath) on englantilainen näyttelijä, joka tunnetaan parhaiten elokuvista Date Movie (2006) ja Epic Movie (2007). Hän näytteli myös televisiosarjassa Harper’s Island (2009).
Elämä ja ura

Campbell kävi Beechen Cliffin koulun, jossa hän kuului Drama Clubiin, liittyi Musical Youth Theatre Companyyn ja esiintyi paikallisessa Theatre Royalissa. Saatuaan tutkintonsa University of Exeteristä, jossa hän jakoi huoneensa Idols-voittaja Will Youngin kanssa, hän kouluttautui Royal Academy of Dramatic Artissa 2001:n ja 2004:n välillä. Valmistumisen jälkeen Campbell muutti Amerikkaan tavoittelemaan parempia rooleja.
Campbell sai roolin tilannekomediassa, Commando Nannyssa, jonka suunniteltiin näytettävän vuonna 2004. Myöhemmin hän esiintyi pääosassa Alyson Hanniganin kanssa parodiassa Date Movie, joka tuli teattereihin 2006 . Hän myös esiintyi pääosassa You Are Here -elokuvassa, jonka ensi-ilta oli vuonna 2007. Kuitenkin yksi hänen suurimmista rooleistansa oli Epic Moviessa, jossa hän näytteli pääosaa, Peter Pervertskiä. Campbell näytteli myös Harper's Islandissa Cal Vandeusenia.
Campbell avioitui näyttelijä Jayma Maysin kanssa vuonna 2007 Epic Movieta tehdessään. Pari tapasi ensimmäistä kertaa elokuvan kulisseissa.
Filmografia

| Vuosi | Nimi | Rooli | Muuta |
| --- | --- | --- | --- |
| 2006 | Date Movie | Grant Fockyerdoder |  |
| 2007 | Epic Movie | Peter Pervertski |  |
| 2008 | Harper’s Island | Cal Vandeusen | televisiosarja |
| 2010 | Day One | Zach | televisioelokuva |
| 2012 | Viiden vuoden kihlaus | Gideon |  |
| 2014 | Mixology | Ron | televisiosarja |
7,92×57 mm Mauser

7,92×57 mm Mauser patruuna.
7,92×57 mm Mauser on Saksan valtakunnan vuonna 1905 käyttöön ottama kiväärin patruuna, joka palveli maata molemmissa maailmansodissa. 7.92×57mm Mauser oli aikanansa yksi maailman suosituimmista armeijoiden käyttämistä patruunoista. 2000-luvulla se on yhä suosittu urheilu- ja metsästyspatruuna, jota on valmistettu Euroopassa ja Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
History and Development of the 7.9x57mm Cartridge
The 7,92x57mm Cartridge
7,92x57mm Cartridge Markings (Arkistoitu – Internet Archive)
7,92x57mm Cartridge Type Identification (Arkistoitu – Internet Archive)
Abdel Karim el Kabli

Abdel Karim el Kabli
Abdel Karim el Kabli (arab. عبد الكريم الكابلي‎, ‘Abd al-Karīm al-Kāblī; 1932 – 2. joulukuuta 2021) oli sudanilainen laulaja ja udin, tinapillin sekä shetern-rummun soittaja. Hänen ohjelmistoonsa kuuluu satoja perinteisiä sudanilaisia lauluja. Hänen 1960-luvulla äänitetty albuminsa Sudan on eräs tärkeimmistä sudanilaisen kansanmusiikin antologioista. El Kabli syntyi Port Sudanissa ja sai innoitusta lapsena kuulemiltaan kiertäviltä kansanmuusikoilta. Hän muutti 16-vuotiaana Khartumiin, ja hän opiskeli pääkaupungin yliopistossa sudanilaista kansanmusiikkia ja arabialaista runoutta. El Kabli muutti 1970-luvun lopussa tilapäisesti Saudi-Arabiaan. Hänen myöhempiä levyjään ovat Limaza (1995) ja Su'aad (2009).
7,65×21 mm Parabellum

7,65×21 mm Parabellum
7,65×21 Parabellum  (tunnettu myös nimillä .30 Luger ja 7,65×21 mm Luger) on vuonna 1898 kehitetty pistoolipatruuna. Patruunan kehitti saksalainen Deutsche Waffen- und Munitionsfabrik -asetehdas (DWM) Parabellum-pistoolia varten. Myöhemmin patruunasta kehitettiin 9×19 mm Parabellum -patruuna. Patruunan pääsuunnittelijat olivat Georg Luger ja Hugo Borchardt, jotka kehittivät patruunan 7,65×25 mm Borchardt -patruunasta.
Käyttö

Patruunaa käytettiin vuosina 1898–1949 Saksassa, Sveitsissä ja Suomessa.
Suomessa 7,65 mm:n Luger-pistooli (M/23) otettiin käyttöön vuonna 1922. Yhteensä 8000 pistoolia toimitettiin Suomeen, mutta vain pieni osa selvisi sodista. Näistä muutamia säilytettiin varastoissa vuoteen 1980 asti.
7,62×51 mm NATO

7,62×51 mm patruunoita ja vertailun vuoksi AA-kokoinen paristo.
7,62×51 mm NATO on Winchesterin sotilaskäyttöön kehittämä kiväärin patruuna. Sen nimelliskaliiperi on 7,62 mm ja hylsyn pituus 51 mm. Patruuna kehitettiin 1940–1950-lukujen taitteessa uudeksi Naton jalkaväen standardipatruunaksi, mistä johtuu myös sen yhteydessä käytettävä lyhenne.
Patruuna otettiin palveluskäyttöön Yhdysvalloissa vuonna 1957 M14-automaattikiväärissä ja M60-konekiväärissä. Euroopassa menestynein 7,62×51 mm patruunaa käyttävä kivääri oli Fabrique Nationale de Herstal -tehtaan FN FAL.
Kun Suomessa pohdittiin 1950-luvulla uuden jalkaväkiaseistuksen hankintaa, valinta tehtiin länsimaisen Nato-kaliiperin ja neuvostoliittolaisen lyhyemmän patruunan välillä. Todettiin, että ampumaetäisyydet peitteisessä suomalaisessa maastossa jäisivät väistämättä lyhyiksi, minkä seurauksena pidemmästä patruunasta ei olisi hyötyä. 7,62×51 mm:n patruunan aiheuttama rekyyli on voimakas hankaloittaen ampumista sarjatulella. Neuvostoliittolainen AK-47-rynnäkkökivääri oli todettu testeissä äärimmäisen toimintavarmaksi ja se valittiin suomalaisen rynnäkkökiväärin esikuvaksi. Tämä johti Suomen 7,62×39 mm:n patruunan käyttäjäksi.
Lähinnä 7,62×51 mm:n patruunan kielteisistä ominaisuuksista johtuen sille kehitettiin seuraajaksi 5,56×45 mm NATO -patruuna, joka on noin puolet kevyempi. Tämä vähentää huomattavasti sekä huollon että yksittäisen taistelijan rasitusta.
7,62×51 mm NATO on lähes identtinen kuin kaupallinen .308 Winchester (.308win) patruuna, joka kehitettiin Winchesterin toimesta samoihin aikoihin, mutta eroaa rakenteellisesti hieman mm. panoksen kaulan pituuden, seinämien paksuuden sekä käytettyjen paineiden puolesta . NATO-panos on kaulaltaan pidempi sekä sen seinämät ovat paksummat. Eroja selittää mm. se, että 7,62×51 mm NATO suunniteltiin toimimaan samalla niin pulttilukkoisissa kivääreissä, kuin täysin automaattisissa konekivääreissä, huomattavan vaativissa olosuhteissa.
Yleistyksenä voidaan sanoa, että lähes kaikissa .308win kaliiberin aseissa voidaan käyttää 7,62×51 mm NATO panoksia, mutta toisinpäin käytettynä panos saattaa aiheuttaa vaaratilanteen, koska .308win patruunoissa käytetään hieman suurempia maksimipaineita (n. 8000PSI ), eikä panos välttämättä sovi panospesään täydellisesti, joka voi johtaa, harvinaisessa tapauksessa, ohuempiseinäisen panoksen halkeamiseen.
Aiheesta muualla

Kuvia tai muita tiedostoja aiheesta 7,62×51 mm NATO Wikimedia Commonsissa
Kommunistinen propaganda

"Viimeinen tunti". "Kommunismin terä" leikkaamaisillaan "kapitalismin" kurkun. N.1920.
Kommunistisella propagandalla tarkoitetaan propagandaa, jonka tehtävänä on edistää kommunististen liikkeiden päämääriä, tuoda sen edustamaa aatetta näkyvämmäksi.
Kommunistinen propaganda marxismi-leninismin mukaan

Suuri neuvostotietosanakirja määrittelee kommunistisen propagandan vastakohtaisena kutsumalleen porvarilliselle propagandalle, jonka kuvataan ohjaavan ihmisiä palvelemaan hallitsevan luokan etuja. Kommunistinen propaganda on esitetty tieteellisesti perustelluksi järjestelmäksi kommunistisen ja marxilais-leninistisen aatteen läpiviemiseksi kouluttamisen, harjoittelun ja massojen ohjaamisen kautta.
Tavoitteet

Suuri neuvostotietosanakirja määrittelee seuraavat tavoitteet kommunistiselle propagandalle:
Työväenluokan ja kommunistisen puolueen yhteys.
Tieteellisen sosialismin ja massojen kapinallisen toiminnan yhdistäminen.
Työläisten, kommunistien ja demokraattisten liikkeiden kansallisten osa-alueiden yhdistäminen ja organisointi.
Mainittujen liikkeiden toimien koordinointi vaihtamalla tietoa ja kokemuksia.
Työläisten kansalaismielipiteen, heidän tarpeidensa ja halujensa esilletuonti.
Levittää vastustusta porvarillisia ja taantumuksellista propagandaa kohtaan.
Sosialistisen yhteiskuntajärjestyksen tunnetuksi tekeminen.
Kohdeyleisö

Kommunistisen propagandan sisältö määrittyi pitkälti sen mukaan, mille yleisölle se oli kulloinkin tarkoitettu. Karkeasti kohdeyleisö on jaoteltu kolmeen ryhmään:
Kotimaan propaganda kommunistisissa maissa.
Kommunistisista maista ei-kommunistisiin maihin suunnattu propaganda.
Ei-kommunistisissa maissa toimivien kommunismin kannattajien harjoittama propaganda.
Kommunististen puolueiden dokumenteista löytyy myös määrittelyjä tarkemmin eri propagandan kohteille, kuten työläisille, maalaisille, nuorille, naisille ja niin edelleen.
Aiheesta muualla

Wikimedia Commonsissa on kuvia tai muita tiedostoja aiheesta .
Neuvostoliiton toisen maailmansodan aikaisia propagandajulisteita. (englanniksi)
Kotkan jätteenpolttolaitos

Kotkan jätteenpolttolaitos on Kotkan Korkeakoskella sijaitseva jätteenpolttolaitos, jonka omistaa Kotkan Energia. Laitoksen kapasiteetti on 100 000 tonnia jätettä vuodessa ja teho 36 MW. Suurin osa hyödynnetystä jätteestä on yhdyskuntajätettä, minkä lisäksi polttoaineena käytetään Sonoco-Alcoren prosessijätettä. Vuosina 2018-2020 voimalaitos tuotti sähköä noin 25 GWh, minkä lisäksi laitos tuottaa kaukolämpöä (vuosina 2018-2020 tuotanto oli 62-99 GWh) ja prosessihöyryä (vuosina 2018-2020 111-126 GWh).
Prosessi

Jäte saapuu autoilla bunkkeriin, josta se syötetään kahmarilla arinakattilaan. Palamisessa vapautuneen lämpöenergian avulla tuotettu höyry johdetaan turbiiniin, jossa tuotetaan sähköä. Osa höyrystä syötetään Sonoco-Alcore Oy:lle, kaukolämpövaihtimeen sekä laitoksen omaan käyttöön.
Savukaasujen puhdistus, tuhka ja kuona

Savukaasujen puhdistuksessa typenoksideista on käytössä ammoniakkivesi. Tämän jälkeen on reaktorista ja letkusuodattimesta koostuva puhdistusjärjestelmä, joka poistaa savukaasuista rikkidioksidia, happamia aineita sekä raskasmetalleja. Laitoksella on myös savukaasupesuri, joka savukaasujen puhdistuksen lisäksi ottaa talteen savukaasujen sisältämää lämpöä. Laitoksella syntyy myös tuhkaa ja pohjakuonaa sekä savukaasujen puhdistuksessa muodostuvaa APC:tä (Air Pollution Control residue), jotka toimitetaan käsiteltäväksi tai maanrakennuskohteisiin.